Primăria Comunei Unguriu
Primar
Nr. 885/24.02.2025
REFERAT DE APROBARE
la proiectul de hotărâre privind aprobarea inițierii demersurilor de actualizare a Planului de Urbanism General (P.U.G.) și a Regulamentului Local de Urbanism (R.L.U.) aferent și prelungirea valabilității „Planului Urbanistic General (P.U.G.) al comunei Unguriu și a Regulamentului Local de Urbanism aferent, aprobat prin Hotărârea nr. 29/29.07.2016

Prin Hotărârea Consiliului Local al comunei Unguriu nr. 29/29.07.2016 
 s-a aprobat Planul Urbanistic General (P.U.G.) al comunei și a Regulamentului Local de Urbanism (R.L.U.). 
Planul Urbanistic General în vigoare, aprobat în anul 2016 a înregistrat, de-a lungul perioadei care a trecut, multiple intervenții importante prin intermediul Planurilor Urbanistice Zonale și a Planurilor Urbanistice de Detaliu aprobate, devenind astfel depășit în raport cu noile realități economice și teritoriale ale comunei, ceea ce impune actualizarea acestuia prin păstrarea liniilor directoare ale strategiei anterioare care s-au dovedit corecte și amendarea celor care care au fost invalidate sau alterate de evoluția dezvoltării orașului/comunei în ultimii ani. De asemenea, menționăm și faptul că vechiul PUG nu  mai este în concordanță cu noile reglementări legale în domeniu.
Planul Urbanistic General actualizat va trebui să identifice zonele și sub-zonele în care ar trebui revizuite reglementările din planul anterior și care nu mai corespund nevoilor de dezvoltare identificate, în condițiile asigurării unei dezvoltări durabile a comunei, bazate pe indicatori urbanistici atractivi. În același timp, trebuie prevăzute rezolvări clare pentru cât mai multe din situațiile speciale care apar în comună. 
În egală măsură, prin creșterea eficienței activității derulate de administrația locală, este foarte important ca tehnologia informației să fie utilizată la o scară cât mai largă, atât în raport cu cetățenii/beneficiarii serviciilor, cât și cu alte instituții publice. O abordare nouă, orientată spre nevoile beneficiarilor – cetățeni și mediul de afaceri, concentrată așadar pe evenimentele de viață, trebuie să înlocuiască abordarea clasică orientată pe instituțiile furnizoare de servicii. 
Având în vedere cele mai sus menționate și în baza prevederilor:
 - art.46, alin.(1) și alin.(1^3) din Legea nr. 350/2001 privind amenajarea teritoriului si urbanismul, cu modificările si completările ulterioare, care precizează: 
· alin. (1): “Planul urbanistic general are atât caracter director şi strategic, cât şi caracter de reglementare şi reprezintă principalul instrument de planificare operaţională, constituind baza legală pentru realizarea programelor şi acțiunilor de dezvoltare. Fiecare unitate administrativ-teritorială trebuie să își actualizeze la maximum 10 ani Planul urbanistic general în funcție de evoluţia previzibilă a factorilor sociali, geografici, economici, culturali şi a necesităților locale.” ;
·   alin. (1^3): “Termenul de valabilitate a Planului urbanistic general se prelungeşte, pe bază de hotărâre a consiliului local, până la intrarea în vigoare a noului plan urbanistic general, cu condiţia iniţierii demersurilor de elaborare/actualizare a planului urbanistic general înainte de expirarea termenului de valabilitate.”; 
- art. 25 din Legea  nr.350/2001, care precizează: 
   ”(1) Consiliul local coordonează şi răspunde de întreaga activitate de urbanism desfăşurată pe teritoriul unităţii administrativ-teritoriale şi asigură respectarea prevederilor cuprinse în documentaţiile de amenajare a teritoriului şi de urbanism aprobate, pentru realizarea programului de dezvoltare urbanistică a localităţilor componente ale comunei sau oraşului.
    (2) Consiliul local cooperează cu consiliul judeţean şi este sprijinit de acesta în activitatea de amenajare a teritoriului şi de urbanism.”
Prin Hotărârea Guvernului nr. 1137/2023 s-au aprobat <LLNK 12023     0110 3=1   0 21>Normele metodologice pentru derularea programului multianual privind finanţarea elaborării şi/sau actualizării planurilor urbanistice generale ale localităţilor şi a regulamentelor locale de urbanism.
Potrivit art.1 alin.(1) din H.G. nr.1137/2023 ”Programul multianual privind finanţarea elaborării şi/sau actualizării planurilor urbanistice generale ale localităţilor şi a regulamentelor locale de urbanism, denumit în continuare Program, este un program naţional multianual, finanţat din bugetele locale ale unităţilor administrativ-teritoriale, ale subdiviziunilor administrativ-teritoriale, din bugetul de stat în limita creditelor de angajament şi a creditelor bugetare aprobate anual cu această destinaţie şi a estimărilor pentru următorii 3 ani, prevăzute în legea bugetară anuală, prin Ministerul Dezvoltării, Lucrărilor Publice şi Administraţiei, şi din venituri proprii ale persoanelor juridice şi fizice interesate în dezvoltarea unei localităţi sau a unei zone din cadrul acesteia, precum şi din alte surse legal constituite sau atrase, coordonat de Ministerul Dezvoltării, Lucrărilor Publice şi Administraţiei, şi are ca obiectiv general susţinerea autorităţilor administraţiei publice locale în demersul de elaborare şi/sau actualizare a documentaţiilor de planificare şi reglementare a modului de utilizare a teritoriului.”
Potrivit art.3 alin.(2) din H.G. nr.1137/2023, prin acest Program se finanţează servicii noi şi servicii în continuare privind elaborarea şi/sau actualizarea planurilor urbanistice generale ale localităţilor şi a regulamentelor locale de urbanism şi sunt eligibile spre finanţare toate activităţile de elaborare a planului urbanistic general, de la etapa de iniţiere până la avizare şi aprobare, conform prevederilor <LLNK 12001   350 12 2O1   0 18>Legii nr.350/2001 privind amenajarea teritoriului şi urbanismul, cu modificările şi completările ulterioare.
Având în vedere cele prezentate și referatul de specialitate al compartimentului de specialitate am inițiat un proiect de hotărâre pe care îl supun dezbaterii și adoptării Consiliului Local al comunei.

